
ОТНОСНО: Инвестиционно предложение (ИП) „Модернизиране на земеделско стопанство, чрез изграждане на торохранилище и закупуване на техника в ПИ №№20688.51.30, 20688.51.24 и 20688.51.27, землище с. Дерманци, общ. Луковит, обл. Ловеч“


УВАЖАЕМИ ГОСПОДИН Г,

Във връзка с Ваше уведомление с вх. №АО-1214/04.03.2026 г. на РИОСВ-Плевен за ИП „Модернизиране на земеделско стопанство, чрез изграждане на торохранилище и закупуване на техника в ПИ №№20688.51.30, 20688.51.24 и 20688.51.27, землище с. Дерманци, общ. Луковит, обл. Ловеч“, на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г., с вс. изм. и доп.) и внесена допълнителна информация с вх. №АО-1214-1/10.03.2026 г., вх. №АО-1214-3/26.03.2026 г., вх. №АО-1214-5/07.04.2026 г. и вх. №АО-1214-7/30.04.2026 г. на РИОСВ-Плевен, Ви уведомявам следното:

ИП „Модернизиране на земеделско стопанство, чрез изграждане на торохранилище и закупуване на техника в ПИ №№20688.51.30, 20688.51.24 и 20688.51.27, землище с. Дерманци, общ. Луковит, обл. Ловеч“, попада в обхвата на чл. 2, ал. 2 от Наредбата за ОС.

1. ИП предвижда модернизиране на съществуващо земеделско стопанство, чрез изграждане на торохранилище в ПИ №20688.51.30, землище с. Дерманци и закупуване на техника за съществуваща животновъдна ферма в ПИ №20688.51.24 и ПИ №20688.51.27, землище с. Дерманци, общ. Луковит, обл. Ловеч. Торохранилището в ПИ №20688.51.30 е ново, с общ обем 2956.50 куб. м. Ще се ползва за временно съхранение на оборски тор, като представлява земен изкоп с дълбочина 5 м. Същото ще се изпълни водонепропускливо, с полимерна предпазна вата, полимерно фолио и вливно и източващо трасе от PVC-тръби. Формираните количества торов отпад, съобразно вида, броя и начина на отглеждане на ЕПЖ, след временно съхранение за срок от минимум 6 месеца, ще се използва за торене на стопанисваните от възложителя земеделски площи. ИП предвижда и закупуване на техника/оборудване (1 брой ново съоръжение за изпомпване и хомогенизиране на течен тор; 1 брой нов миксер за хомогенизиране на оборски тор; 1 брой нова система за пречистване на питейна вода и транспортиране на водата до поилките във фермата, и други) с цел модернизиране на съществуваща животновъдна ферма, находяща се в ПИ №20688.51.24 и ПИ №20688.51.27, землище с. Дерманци. За фермата има Удостоверение за регистрация на животновъден обект №2015/22.08.2023 г., издадено от ОДБХ- гр. Ловеч за отглеждане на крави и биволи, с капацитет 276 броя животни от различни възрастови групи. При реализацията на ИП не се предвижда увеличаване на капацитета на животновъдната ферма. Не се предвижда промяна на техническата и пътната инфраструктура. Не се предвижда водовземане от повърхностни или подземни води, не се очаква формиране на отпадъчни води. ИП не е свързано с промяна на начина на трайно ползване и/или на предназначението на имотите. За отпадъците, които ще се генерират при реализацията на ИП ще бъде разработен План за управление на строителни отпадъци. 

ПИ №20688.51.30, землище с. Дерманци, общ. Луковит, обл. Ловеч, местност „ЯМЕН“, е с площ 13483 кв. м, вид територия: „Земеделска“ и начин на трайно ползване: „Нива“, съгласно Кадастрално-административната информационна система на Агенцията по геодезия картография и кадастър.
ПИ №20688.51.24, землище с. Дерманци, общ. Луковит, обл. Ловеч, местност „ЯМЕН“, е с площ 3299 кв. м, вид територия: „Земеделска“ и начин на трайно ползване: „За животновъдна ферма“, съгласно Кадастрално-административната информационна система на Агенцията по геодезия картография и кадастър.
ПИ №20688.51.27, землище с. Дерманци, общ. Луковит, обл. Ловеч, местност „ЯМЕН“, е с площ 5736 кв. м, вид територия: „Земеделска“ и начин на трайно ползване: „За стопански двор“, съгласно Кадастрално-административната информационна система на Агенцията по геодезия картография и кадастър.

2. ИП не попада в границите на защитена територия по смисъла на Закона за защитените територии (ЗЗТ).

3. ПИ №20688.51.24 и ПИ №20688.51.27, землище с. Дерманци попадат частично (северозападните части от имотите) в границите на защитена зона (ЗЗ) от мрежата „Натура 2000“, а именно:
- BG0001036 “Български извор”, за опазване на природни местообитания и на дивата флора и фауна, по чл. 6, ал. 1, т. 1 и 2 от ЗБР, обявена със Заповед №РД-306/31.03.2021 г. на МОСВ (ДВ бр. 49/11.06.2021 г.).
ПИ №20688.51.30 не попада в защитена зона.

4. При извършената проверка за допустимост на ИП по реда на чл. 12, ал. 5, във връзка с чл. 2, ал. 2 от Наредбата за ОС се констатира, че:
-  реализацията на ИП е допустима спрямо режима на ЗЗ, определен със заповедта за обявяването ù;
- реализацията на ИП е допустима спрямо целите и мерките за постигане на добро състояние на водите, определени в План за управление на речните басейни (ПУРБ) в Дунавски район 2022–2027 г., План за управление на риска от наводнения (ПУРН) в Дунавски район 2022–2027 г., Закона за водите и наредбите към него при спазване на мерките и законовите изисквания, описани в т. 1.1.5 и т. 2 от становището на Басейнова дирекция „Дунавски район“ с изх. №ПУ-01-431-1/30.04.2026 г. (вх. №АО-1214-7/30.04.2026 г. на РИОСВ – Плевен). Становището на Басейнова дирекция „Дунавски район“ е оповестено чрез поставяне на интернет страницата на Басейнова дирекция „Дунавски район“: http://www.bd-dunav.org;
- съгласно писмо изх. №РД-12-02-532-1/25.03.2026 г. на Областна дирекция „Земеделие“ – гр. Ловеч (вх. №АО-1214-3/26.03.2026 г. на РИОСВ-Плевен), ИП е допустимо при спазване на изискванията на Наредба №19 от 25.10.2012 г. за строителство в земеделски земи без промяна на предназначението им (Обн. ДВ бр.85/06.11.2012 г.).

5. Така описаното ИП не може да бъде отнесено към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по екологична оценка (ЕО) и оценка на въздействието върху околната среда (ОВОС).

С оглед гореизложеното, отчитайки местоположението (в границите на защитена зона от мрежата „Натура 2000“, съществуваща животновъдна ферма) и характера („Модернизиране на земеделско стопанство, чрез изграждане на торохранилище и закупуване на техника в ПИ №№20688.51.30, 20688.51.24 и 20688.51.27, землище с. Дерманци, общ. Луковит, обл. Ловеч“) на заявеното ИП, при реализацията му няма вероятност от отрицателно въздействие върху защитена зона BG0001036 “Български извор”, по отношение на:
· Пряко или косвено унищожаване, увреждане или фрагментиране на природни местообитания и местообитания на растителни и животински видове, предмет на опазване в защитена зона BG0001036 “Български извор”;
· Трансформация на местообитания на видове, безпокойство или прогонване на видове, предмет на опазване;
· Нарушаване целостта и целите на опазване на защитените зони;
· Нарушаване кохерентността между съседни защитени зони;
· Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на растителни и животински видове, предмет на опазване в ЗЗ BG0001036 “Български извор”.

В тази връзка и на основание чл.2, ал.2 от Наредбата за ОС Ви уведомявам, че за така заявеното ИП, преценката на компетентния орган е, че не е необходимо провеждане на процедура по реда на Глава втора от Наредбата за ОС.

Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на инвестиционното предложение или на някои от обстоятелствата, при които е издадено настоящото писмо, възложителят е длъжен да уведоми незабавно компетентния орган за промените.
	
			
С уважение, 
 
гр. Плевен, ул. “Ал. Стамболийски” 1А, 

